  Майя Бывальцева Кенер но видеоэскерон сӧзнэт пуктозы Глазкарысь агропром но эм техникумъёсын. 5-тӥ толсуре со сярысь ивортӥз Удмуртиысь прокуратуралэн пресс-службаез. «Судлэн пуктэмез кужымаз пырем дырысен 6 толэзь ӵоже дышетсконниос интывылзэс кенерен котыртыны но видеоскерон сӧзнэт пуктыны одно ик кулэ, видеосуредъёсты 30 нунал ӵоже возьыны кулэ», — верамын ивортонын. Со ужез быдэстыны коньдон висъяны куремын дышетсконниослэсь кылдытӥсьёссэс — элькунысь дышетонъя но тазалыкез утёнъя министерствоосты. Прокуратураен ортчытэм эскеронъёс дыръя шараяськиз, эм техникумлэн дышетон юртэз но агротехникумлэн одӥгез юртэз кенертымтэ шуыса, отчы шедьыны котькинлэн луонлыкез вань. Со сяна, дышетсконниослэн видеоэскерон сӧзнэтъёссы но вылымтэ. Куронъёсты тӥямез кылдытӥсьёслэн коньдонзы тырмымтэен валэктӥзы. Прокуратуралэн азьвыл алонъёсыз югдурез умой пала ӧз воштэ, соин ик терроризмен нюръяськонъя катрадлыкез тӥянъёсты палэнтыны куронэн вазиськон сётэ сётэмын вал. Суд чаклась ёзэслэн куронэзлы дурбасьтӥз. Тегъёс: Дышетон Удмуртия прокуратура Глазкар Дышетонъянонаукаяминистерство  